Հայկական բժշկական գիտական միություն

Հայկական բժշկական գիտական միություն, ՀԲԳՄ (), Ռուսաստանի Դաշնության մայրաքաղաք Մոսկվայում գործող հայկական բժշկական հասարակական կազմակերպություն։ Կազմակերպության ղեկավարն է մանկաբույժ Հասմիկ Ահարոնյանը։

Միությունը հանդիսանում է Մոսկվայի հայ ուսանողների, օրդինատորների/ինտերնների, բժիշկների միավորման հարթակ։ Կազմակերպության օգնությամբ ուսանողները վարժեցնում են իրենց պրակտիկ հմտությունները և կատարելագործում են տեսական գիելիքները։

Նպատակներ 
Կազմակերպության նպատակներն են.
 Հայ երիտասարդության միավորումը՝ մասնագիտական սկզբունքի հիման վրա։
 Բարձրագույն ուսումնական հաստատություններում ուսանող հայ երիտասարդության ընդհանուր բժշկական կոմպետենտության բարձրացումը, 
 Կայացած մասնագետների միավորումը՝ փորձի փոխանակման, մշտական մասնագիտական ինքնազարգացման և մանկավարժական հմտությունների բարձրացման նպատակով

Խնդիրներ 
Կազմակերպության խնդիրներն են.
 Բժշկության մեջ գոյություն ունեցող ուղղություններին ծանոթանալը,
 Հետաքրքրող մասնագիտությունների հիման վրա խմբակների ստեղծում,
 Պրակտիկ հմտությունների տարածում, այդ թվում.
 Հերթապահություններ մասնագետների հետ,
 Ընթերակայում,
 Լեքցիաների անցկացում,
 Բանավեճի ակումբների անցկացում։
 Բժշկական շտապ օգնության ցուցաբերման մաստեր կլասերի անցկացում,
 Մասնագետների օգնությամբ գիտական ուսումնասիրությունների զարգացում,
 Ստաժավորումներ Հայաստանի հիվանդանոցներում։

Ղեկավարություն 
Կազմակերպությունը գլխավորում է մանկաբույժ Հասմիկ Ահարոնյանը, ինչպես նաև գործում է կազմակերպչական հանձնաժողովը, որի մեջ մտնում է 5 անդամ։

Պատմություն 
Կազմակերպությունը հիմնադրվել է 2015 թվականի մարտի 1-ին։

2017 թվականի օգոստոսի 15-25-ին ՀԲԳՄ անդամների՝ Ռուսաստանի Դաշնության համալսարանների ուսանողների և առաջատար կլինիկաների մասնագետների կողմից Արցախ կազմակերպած գործնական այցի ընթացքում Ստեփանակերտի և շրջանների բուժհաստատություներում կազմակերպվել է «Բաց դռների օր»։ Բացի այդ, ՀԲԳՄ մասնագետները հանդես են եկել նաև դասախաոսություններով, որոնք վերաբերվում են մանկաբուժության և վիրաբուժության արդի մոտեցումներին։ Արցախի բուժհաստատություներում աշխատանքը սկսելուց առաջ, 2017 թվականի օգոստոսի 14-ին ՀԲԳՄ անդամները կազմակերպության ղեկավար, մանկաբույժ Հասմիկ Ահարոնյանի գլխավորությամբ հանդիպել են Արցախի Հանրապետության առողջապահության նախարար Կարինե Աթայանին

Ուղղություններ 
Կազմակերպությունը ունի հետևյալ գործող ուղղությունները.
 Ներքին հիվանդությունների ներածություն,
 Պաթոլոգիական ֆիզիոլոգիա,
 Թերապիա,
 Սրտաբանություն,
 Մանկաբուժություն,
 Վիրաբուժություն,
 Սրտավիրաբուժություն,
 Պլաստիկ վիրաբուժություն,
 Անոթային վիրաբուժություն,
 Ակնաբուժություն,
 Ատամնաբուժություն,
 Էնդոկրինոլոգիա,
 Նյարդաբանություն,
 Օթորինոլարինգոլոգիա,
 ՈՒՁՀ դիագնոստիկան մանկաբարձության և գինեկոլոգիայի մեջ,
 Մաշկաբանություն, գեղարարաբանություն։

Տես նաև 
 Մոսկվայի հայ երիտասարդության ասոցիացիա
 Ռուսաստանի հայ երիտասարդության կոնգրես
 Վիվա. Հայաստանի բժիշկներ և կամավորներ

Ծանոթագրություններ 

2015 հիմնադրումներ
Մոսկվայի հայկական կազմակերպություններ